Regulament Bursa „Cezar Ungureanașu”

 Bursa „Cezar Ungureanașu” este acordată de către ”Helping Fund”, organizație de caritate din Seattle, prin Asociația “Absolventul L.I” a Liceului Teoretic de Informatică „Grigore Moisil” Iași pentru elevi ai liceului cu performanțe în Programare sau alte discipline/domenii STEM (Matematică, Robotică, Chimie, Fizică, Biologie). Din comisia de selecție face parte directorul Liceului Teoretic de Informatică „Grigore Moisil” Iași, președintele Asociației “Absolventul L.I” a Liceului Teoretic de Informatică „Grigore Moisil” Iași și 1 profesor al Liceului Teoretic de Informatică „Grigore Moisil” Iași desemnat de finanțator sau un reprezentant al finanțatorului.

**Art. 1** Bursele se vor acorda pentru un număr de elevi, stabilit anual de către consiliul director al asociației.

1. Valoarea bursei și modul ei de atribuire (anual, lunar) se decide de către consiliul director. Pentru anul școlar 2024 – 2025 cuantumul lunar al bursei va fi 750 lei și se va acorda pentru luna decembrie din anul 2024 și lunile anului 2025: ianuarie, februarie, martie, aprilie și mai. Există posibilitatea ca pentru anumiți bursieri aflați în situații dificile financiare să se dubleze bursa.
2. De asemenea, se va stabili anual numărul de bursieri, existând posibilitatea ca acesta să fie crescut dacă există finanțări. Pentru anul școlar 2024 – 2025 se vor oferi 5 burse, existând posibilitatea ca numărul acestora să crească și să se organizeze o nouă selecție, care va completa lista bursierilor.

**Art. 2** Selectia candidatului:

1. Criteriile de selecție pentru bursa „Cezar Ungureanașu” sunt stabilite anual de Comisia pentru Bursa „Cezar Ungureanașu” și sunt avizate de consiliul director al asociației Absolventul L.I și, la cerere, și de către sponsorul care oferă bursa și cuprind și următoarele criterii, obligatorii:
	* Criterii obiective:
		+ Rezultatele școlare pentru toți anii de studii din cadrul Liceului Teoretic de Informatică „Grigore Moisil” Iași;
		+ Rezultatele obținute la Evaluarea Națională pentru elevii claselor a IX-a și notele obținute în clasa a IX-a până la momentul interviului.
		+ Situația financiară a elevului respectiv;
	* Criterii subiective:
		+ Recomandări realizate de 2 profesori ai liceului,
		+ Completarea Formularului de Aplicatie pentru bursa „Cezar Ungureanașu”
		+ Interviu cu comisia de bursă și, la cerere, dacă reprezentantul sponsorilor nu este membru al comisiei poate participa ca observator la interviuri.
* Condiția eligibila de înscriere pentru bursă:
* Fiecare membru din familia candidatului dispune de venituri sub 50% din valoarea salariului minim net pe economie. Se ia în calcul luna în care se demarează procesul de selecție. Pentru noiembrie 2024 valoarea salariului net minim pe economie este de 2.363 de lei.

(3) Decizia finala asupra candidatilor care vor beneficia de bursă este luată de comisia pentru Bursa „Cezar Ungureanașu”.

**Art. 3** Etapele procesului de selecție:

1. Anunțarea bursei, prin afișarea tuturor informațiilor (criterii, etape, date, formularul de aplicație și formularul tip de recomandare) la sediul liceului și pe canalele de comunicare electronică (site, facebook, sau altele, la decizia consiliului director al asociației);
2. Completarea Formularului de Aplicatie Bursa „Cezar Ungureanașu”, de către fiecare solicitant;
3. Verificarea rezultatelor școlare (întreaga responsabilitate pentru aprecierea rezultatelor este a Comisiei pentru Bursa „Cezar Ungureanașu”);
4. Interviu cu reprezentanții Comisiei pentru Bursa „Cezar Ungureanașu”;
5. Decizia finală aparține Comisiei pentru Bursa „Cezar Ungureanașu”, după avizarea ei de către reprezentantul sponsorilor care oferă bursa și validarea de către Consiliul director al asociației.

**Art. 4** Comisia de burse va stabili o metodologie de certificare a rezultatelor scolare și a situației financiare. Comisia pentru Burse va stabili cheltuielile eligibile care vor fi decontate prin intermediul bursei de către beneficiarul acesteia. Cuantumul bursei va fi transferat până la data de 15 a lunii în curs pentru care se oferă bursa, de exemplu pentru decembrie 2024 cuantumul bursei de 750 lei vor fi transferați în contul elevului beneficiar sau a unuia dintre părinți până la data de 15 decembrie 2024. Cheltuielile eligibile pentru anul școlar 2024-2025 sunt cheltuielile cu educația, masa, cazarea, pentru care se vor prezenta documente justificative anexate la raportul cheltuielilor până la data de 25 ale lunii următoare, de exemplu pentru luna decembrie până la 25 ianuarie 2025.

**Art. 5** La sfârșitul fiecărui an școlar, Comisia pentru Burse va verifica îndeplinirea de către bursier a condițiilor de menținere a bursei și va decide împreună cu reprezentantul sponsorilor, la cererea acestora, continuarea acordării acesteia și reluarea procedurii, dacă este cazul.

**Art. 6** La sfârșitul fiecărui an școlar, Comisia pentru Burse va stabili procedura de selecție pentru anul școlar următor, precum și numărul de bursieri, cuantumul lunar al bursei. Pentru anul școlar 2025 – 2026 toate informațiile actualizate despre bursă vor fi afișate pe site-ul școlii până la data de 10 noiembrie 2025.

**Asociația** Absolventul L.I

**Președinte prof. Silvia Grecu**